MIRROR完成美加巡唱已於日前返港,姜濤fans (姜糖)與盧瀚霆fans (神徒)因霸位接機生衝突,Anson Lo昨日回應,「如果大家為了支持我而令自己身體受傷的話,我覺得好唔值得,我會好肉赤。」昨日(22日)姜濤與柳應廷(Jer)和Anson Lo與李駿傑(Jeremy) 兵分兩路為《12怪盜》謝票,姜濤在謝票場回應,「我哋都覺得好苦惱,唔知點樣做。」他又自責可能自己處理得不夠好,就此作出道歉。他坦言與Anson Lo的關係曾因此受影響,但現在是好朋友,而25歲的生日願望,就是希望大家都將心比己,fans繼續快樂追星。
衝突嚴重 唔知點做
當晚10時許,姜濤在社交平台開live,他笑言「找數」兌現承諾,但直言緊張過上台演出,皆因要就姜糖與神徒衝突事件,分享內心感受,他直言曾掙扎曾否開live,也曾跟公司商量,「知道粉絲因接機發生衝突,可能有人受傷,我同公司都嘗試了解事件,但發現100個人有100種不同說法,無法去考證件事怎樣。」
姜濤表示分享內容,可能會被斷章取義,但更重要是呼籲大家安全至上,這亦是MIRROR出道以來的一貫取態,他無奈表示,「但發現衝突嚴重咗,粉絲之間的隔膜越來越大,老實講,我唔知點做。」他續指,一直認為藝人的責任,是為支持者的生活添加樂趣無奈事與願違,「好心痛大家,無人希望支持自己嘅人受委屈同受傷,相信所有藝人都唔想自己fans,支持自己的受到傷害。」
質疑做得未夠好 公開道歉
姜濤表示,他與Anson Lo臨落機前才得悉fans衝突事件,「我同佢都唔知點算,我哋好灰心。本身開開心心從tour返嚟,好掛住屋企人、香港同fans,其實行咗18日tour都係好掛住呢度,所以大家都掛終於返屋企嘅心情,終於可以稍為唞唞,努力再出發下站,冇諗度發生呢啲事。」姜濤坦言曾與Anson Lo商量怎樣做,但沒有答案,「我同阿撈諗,係咪仲有啲地方做得唔夠好,我哋係咪可以再做多一步,就可以避免呢啲事情發生,我自己一直諗緊呢啲問題,我係咪應該同大家講sorry,係咪因為我自己做得唔夠好,所以先至導致呢個事情發生?我唔知,唔知道可以點樣做,所以,我如果有做得唔好嘅地方,我想同大家講聲抱歉,可能有更加好嘅方式去處理,但so far到而家,我未有任何頭緒可以做啲乜嘢。」所以他決定開live親自再作呼籲。
因fans衝突唔開心
姜濤坦言,粉絲衝突,令他與Anson Lo感困擾,「老實講,我同Anson Lo有為呢啲事情唔開心,因為我哋之間有被呢啲嘢影響到,由《造星》到而家,我哋各自都經歷過唔同嘅嘢,我哋一開始,我相信我同佢都係,我哋所有人都係好單純嘅一班後生仔,所以當出道短短五、六年,就經歷咗咁多事,我哋係有互相唔理解過,但後來都知道,大家緊張我哋,先至會有呢啲事情發生,後尾好彩地,我哋而家真係好好嘅朋友嚟。因為我哋係好好嘅朋友,所以更加覺得難過,唔知點做!」他又表示,希望自己可以成為大家嘅榜樣,但自知仍有很多不足,定會努力客觀地去了解和改善。
生日願望:希望大家將心比己
姜籌於本月30日生日,「我想話俾大家聽,姜濤已經25歲,我嘅生日願望,希望呢個世界所有人,都可以有一個將心比己嘅心態,就夠㗎啦,我覺得呢個世界冇分啱同錯,只有唔同嘅立場、唔同嘅態度、唔同嘅觀念,當我哋嘗試企喺對方立場諗呢件事嘅時候,可能多一份理解,可以唔認同,再次多謝祝我生日快樂嘅所有朋友,尤其多謝支持我嘅fans。希望大家明白,希望大家可以安全地開心地,用一個將心比己嘅心態,支持你哋想支持嘅人,咁就夠啦。」